stanford-oval/wikipedia huggingface dataset:
Janne Halonen
Aiheesta muualla

Axa Sorjanen: Hän: Janne Halonen. Paula Koivuniemen entinen kesäkitaristi perusti voodoosta rytminsä ammentavan bändin, joka menestyy maailmalla.. Suomen Kuvalehti, 6.3.2015, nro 10/2015, s. 54–57.  Helsinki:  Otavamedia. Artikkelin maksullinen verkkoversio. Viitattu 30.4.2019. (Arkistoitu – Internet Archive)
Ja/tai

Ja/tai (ei-poissulkeva tai, ehdollinen tai) on suomen kielessä käytettävä sanayhdistelmä, joka koostuu rinnastuskonjunktioista ja sekä tai. Ja/tai-yhdistelmää käytetään kahden tai useamman rinnasteisen ilmaisun välissä kertomaan eksplisiittisesti, että luetelluista asioista yksi tai useampi sopii tilanteeseen. Esimerkiksi lauseessa ”syön omenan ja/tai banaanin” lausuja joko ”syö omenan" tai ”syö banaanin” tai ”syö sekä omenan että banaanin”.
Puheessa tai tekstissä tai on tulkinnanvarainen. Se voi tarkoittaa jompaa kumpaa seuraavista:
poissulkeva tai, tällöin tasan yksi (ei useampi) vaihtoehto sopii tilanteeseen eli XOR.
ei-poisulkeva tai, tällöin yksi tai useampi vaihtoehto sopii tilanteeseen eli OR
Tavallisesti poissulkeva tai-sana voidaan korvata joko–tai-muotoilulla[lähde? ] tai kirjoittamalla virke selvemmin.
Alkuperä

Ilmaus on levinnyt englannin kielestä suomenkielisiin teksteihin. Ilmausta voidaan arvostella epäselvyydestä, ja kielenhuollon suositusten mukaan sitä ei pitäisi käyttää ”tavallisessa juoksevassa tekstissä” (Kielikello 3/1993), se ”sopii erikoisalan teks­tei­hin” (Kielikello 3/1998) ja se on levinnyt ”erityiseen tarkkuuteen pyrkivistä teks­teis­tä” (Kielikello 2/2006).
JaVale McGee

| JaVale McGee |
| --- | --- |
 McGee heittämässä vapaaheittoa vuonna 2011.
Henkilötiedot
Koko nimi:  JaVale Lindy McGee
Syntynyt: 19. tammikuuta 1988 (ikä 36) Flint, Michigan, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri
Pituus:  213 cm
Paino:  122 kg
NBA-varaus:  18. varaus 2008 (Washington Wizards)
Pelaajaura
Seurajoukkueet
2008–2012 2012–2015 2015 2015–2016 2016–2018 2018–2020 2020–2021 2021–:  Washington Wizards Denver Nuggets Philadelphia 76ers Dallas Mavericks Golden State Warriors Los Angeles Lakers Cleveland Cavaliers Denver Nuggets
Maajoukkueet
2021–:   Yhdysvallat
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Tokio 2020 |  |  |
JaVale Lindy McGee (s. 19. tammikuuta 1988 Flint, Michigan) on yhdysvaltalainen koripalloilija, pelipaikaltaan sentteri.
McGee on edustanut NBA-liigan Golden State Warriorsia, Washington Wizardsia, Denver Nuggetsia, Philadelphia 76ersia, Dallas Mavericksia ja Los Angeles Lakersiä. Vuosina 2017 ja 2018 McGee voitti Warriorsissa NBA:n mestaruuden. Kesällä 2018 hän siirtyi LeBron Jamesin vahvistamaan Los Angeles Lakersiin jossa voitti kolmannen NBA-mestaruutensa. Marraskuussa 2020 McGee siirtyi Cleveland Cavaliersiin.
Ennen ammattilaisuraansa McGee pelasi yliopistokoripalloa Nevadan yliopiston joukkueessa.
McGee valittiin Yhdysvaltain miesten maajoukkueen kokoonpanoon Tokion kesäolympialaisiin 2020, missä maa voitti kultaa.
Aiheesta muualla

Kuvia tai muita tiedostoja aiheesta JaVale McGee Wikimedia Commonsissa
Golden State Warriors – NBA:n mestari 2017
0 Patrick McCaw ·
1 JaVale McGee ·
3 David West ·
5 Kevon Looney ·
9 Andre Iguodala ·
11 Klay Thompson ·
15 Damian Jones ·
20 James Michael McAdoo ·
21 Ian Clark ·

22 Matt Barnes ·
23 Draymond Green ·
27 Zaza Patšulia ·
30 Stephen Curry ·
34 Shaun Livingston ·
35 Kevin Durant

Päävalmentaja Steve Kerr 

Apuvalmentajat Ron Adams · Mike Brown · Jarron Collins · Bruce Fraser · Willie Green
Golden State Warriors – NBA:n mestari 2018
0 Patrick McCaw ·
1 JaVale McGee ·
2 Jordan Bell ·
3 David West ·
4 Quinn Cook ·
5 Kevon Looney ·
6 Nick Young ·
9 Andre Iguodala ·
11 Klay Thompson ·
15 Damian Jones ·
23 Draymond Green ·
25 Chris Boucher ·
27 Zaza Patšulia ·
30 Stephen Curry ·
34 Shaun Livingston ·
35 Kevin Durant

Päävalmentaja Steve Kerr 

Apuvalmentajat Ron Adams · Mike Brown · Jarron Collins · Bruce Fraser · Willie Green
Yhdysvaltain joukkue – Kesäolympialaiset 2020
4 Johnson ·
5 LaVine ·
6 Lillard ·
7 Durant ·
8 Middleton ·
9 Grant ·
10 Tatum ·
11 McGee ·
12 Holiday ·
13 Adebayo ·
14 Green ·
15 Booker ·
Valmentaja Popovich
James Rado

James Rado (synt. James Radomski, 23. tammikuuta 1932 – 21. kesäkuuta 2022) oli yhdysvaltalainen näyttelijä, käsikirjoittaja ja säveltäjä, joka tunnetaan ennen muuta vuonna 1967 kantaesityksensä saaneen Hair-musikaalin käsikirjoittajana. Rado ja toinen käsikirjoittaja Gerome Ragni saivat teoksellaan Parhaan Musikaalin Grammy-palkinnon vuonna 1969.
Aiheesta muualla

Hair-musikaalin verkkosivut (englanniksi)
James Rado Internet Movie Databasessa. (englanniksi)
Jatuli (ryhmä)

Jatuli on epävirallinen stratigrafinen termi, joka viittaa Karjalaisten liuskealueiden kvartsiitteihin ja meta-areniitteihin sekä niihin liittyviin metavulkaniitteihin. Joskus jatuli- tai Jatulian-sanaa käytetään kuvaamaan näiden muodostumien kerrostumisjaksoa 2,3–2,1 miljardia vuotta sitten (vrt. Rhyacian). Jatuliryhmän päällä on Kaleva-ryhmän fylliitit ja dolomiitit.
Jatulimuodostumat ovat syntyneet arkeeisen mantereen pinnalle purkautuneista laavoista ja niiden väliin kerrostuneista hiekkakivistä ja konglomeraateista. Jatulin nuorimman osan muodostavat syvänveden sedimentit kuten dolomiitit ja savikivet, joiden lomassa esiintyy varhaisimpia merkkejä elämästä Maapallolla kuten stromatoliitteja ja mustaliuskeita (ns. Meri-Jatuli 2,1–2,06 mrd vuotta sitten).
Jatulin tyyppiesimerkkejä ovat Pohjois-Suomen liuskealueen kvartsiitti- ja vihreäkivimuodostumat Kuusamossa ja Kemissä kuten Rukatunturin muodostuma.
Jan Pieterszoon Coen

| Jan Pieterszoon Coen |
| --- | --- |
 Coen Jacques Wabenin maalauksessa 1600-luvulta.
Henkilötiedot
Syntynyt: 8. tammikuuta 1587 Hoorn, Hollanti, nykyinen Alankomaat
Kuollut: 21. syyskuuta 1629 Batavia, nykyinen Jakarta, Indonesia
Ammatti:  kauppias
Titteli:  Itä-Intian kenraalikuvernööri
Muut tiedot
Järjestö:  Hollannin Itä-Intian kauppakomppania
Jan Pieterszoon Coen (8. tammikuuta 1587 – 21. syyskuuta 1629) oli hollantilainen kauppias ja Hollannin Itä-Intian kauppakomppanian Itä-Intian kenraalikuvernööri 1617–1629. Coen varmisti hollantilaisten johtavan aseman nykyisessä Indonesiassa.
Aiheesta muualla

Kuvia tai muita tiedostoja aiheesta Jan Pieterszoon Coen Wikimedia Commonsissa
Coenin patsas kotikaupungissaan Hoornissa.
Jatuli

Jatuli tarkoittaa:
jatulit eli jotunit, skandinaavisten tarujen jättiläiskansa
Jatuli, Neste Oy:n (nyk. Neste Oyj) suurtankkeri 1970-luvulla
Jatuli, liikuntakeskus Haukiputaalla
jatuli, eräs Fennoskandian peruskallion liuskekivimuodostuma
jatulintarha, kivistä koottu labyrinttikuvio
etunimenä:
Jatuli Laevuo, entinen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jatuli”, voi hakea sivunnimihaulla, laajalla sivunnimihaulla tai tekstihaulla.
Jalkojenhoitoalan nimikkeet

Jalkojenhoitoalan nimikkeet ovat nimikkeitä, joita jalkaterapia-alan työntekijät käyttävät sekä voivat ja saavat käyttää perustuen tutkintoonsa ja henkilökohtaisiin valintoihinsa. Joissakin maissa jotkin jalkojenhoitoalan nimikkeet ovat suojattuja niin, että vain asianmukaisen koulutuksen suorittanut henkilö voi käyttää tiettyjä nimikkeitä.
Suomessa

Suomessa nimikettä ”jalkahoitaja” voi käyttää vapaasti kuka tahansa. Nimikettä ”jalkojenhoitaja” saa käyttää asianmukaisen terveydenhuolto-oppilaitoksen tutkinnon suorittanut henkilö. Vuonna 1996 jalkojenhoitajien koulutus päättyi ja otettiin käyttöön ammattikorkeakoulututkintonimeke ”jalkaterapeutti”. Ensimmäiset jalkaterapeutit valmistuivat vuonna 1999. Jalkaterapeutin koulutuksen laajuus on 210 opintopistettä ja se kestää 3,5 vuotta. Tutkinto suoritetaan jalkaterapian koulutusohjelmassa. Jalkaterapeutiksi voi opiskella Metropolia Ammattikorkeakoulussa ja Mikkelin ammattikorkeakoulussa.
Suomessa > Jalkojenhoidon ammattitutkinto

Vuodesta 2003 lähtien on ollut mahdollista suorittaa jalkojenhoidon näyttötutkinto. Tutkintoon ei ollut virallista valmistavaa koulutusta. Opetusta on annettu lähinnä kosmetologikouluissa, aikuiskoulutuskeskuksissa sekä sosiaali-ja terveydenhoidon oppilaitoksissa ympäri Suomea. Jalkojenhoidon ammattitutkinnon suorittaneita ei rekisteröidä terveydenhuoltoalan ammattilaisten rekisteriin jalkojenhoitajaksi. Heidät voidaan ottaa Jalkojenhoidon ammattitutkinnon suorittaneet ry:n (JHAS) jäseniksi ja he saavat kuulua myös Suomen lähi- ja perushoitajaliitto SuPeriin.
Jalkojenhoidon koulutukseen voi hakea, mikäli hakijalla on sairaanhoitajan tai vähintään lähihoitajan tutkinto eli terveydenhuollon koulutus.
Aiheesta muualla

Virallinen sivusto Suomen Jalkojenhoitaja- ja Jalkaterapeuttiliitto.
Jalkaterapeutti (AMK) Metropolia ammattikorkeakoulu.
Jalkaterapeutti (AMK) Mikkelin ammattikorkeakoulu. Arkistoitu 15.8.2014. Viitattu 21.11.2014.
Ihminen (albumi)

| Ihminen Seremonia |
| --- | --- | --- |

Studioalbumin tiedot
 Äänitetty : joulukuu 2012 – maaliskuu 2013 Herrainmäki, Tampere
 Julkaistu: 18. lokakuuta 2013
 Formaatti: CD, LP
 Tuottaja(t): Seremonia
 Tyylilaji: psykedeelinen rock, acid rock
 Kesto: 42.41
 Levy-yhtiö: Svart
Seremonian muut julkaisut
| Seremonia 2012 | Ihminen 2013 | Kristalliarkki 2015 |
Ihminen on psykedeelisen rockin yhtye Seremonian toinen studioalbumi. Se julkaistiin 18. lokakuuta 2013 levymerkillä Svart Records.
Vastaanotto

Soundin Antti Mattila antoi albumille neljä tähteä viidestä. Hän kuvailee albumia tunnelmalliseksi ja nykyaikaan epäsovinnaiseksi, tasokkaaksi historiankirjoitukseksi ja vastavoimaksi musiikkiteollisuudelle, joka sisältää vaikutteita varhaisesta heavy rockista. Imperiumin Antti Klemi sanoí arvostelussaan yhtyeen käyttäneen yllätysmomenttinsa esikoisalbumillaan, mutta myönsi yhtyeen menneen eteenpäin monella osa-alueella. Kehuja saivat erityisesti muusikoiden soitanta ja laulajan äänen vivahteikkuuden kehitys.
Kappaleet

Kaikki kappaleet säveltänyt ja sovittanut Seremonia sekä sanoittanut Ilkka Vekka, ellei toisin mainittu.
Noitamestari – 2.07
Itsemurhaaja – 5.26
Ovi – 2.50
Suuri valkeus – 2.44
Painajaisten maa – 7.16
Luonto kostaa – 3.45
Ihminen – 3.32
Itsemurhaaja II – 3.35
Vastaus rukouksiisi – 2.10 (san. Ville Pirinen)
Tähtien takaa – 4.10 (san. Pirinen, sov. Seremonia ja Jukka Salminen)
Hallava hevonen – 5.04
Kokoonpano

Noora Federley – laulu
Ville Pirinen – kitara, urut, syntetisaattori
Teemu Markkula – kitarat, urut, syntetisaattori
Ilkka Vekka – basso, syntetisaattori
Erno Taipale – rummut, huilu, kitara
+
Jukka Salminen – kitara (kappale 10)
Kokoonpano > Tuotanto

Teemu Markkula – äänittäjä, miksaaja
Ville Pirinen – miksaaja
Garrett Hammond – masteroija
Seppo Kekäläinen – layout
N. Luhtasaari – valokuvat
Arvostelut

Desibeli.net:
Imperiumi.net:
Soundi:
Aiheesta muualla

Albumi Ihminen (albumi) Encyclopaedia Metallum -sivustolla (englanniksi)
iTunes: Seremonia – Ihminen
Jim Lauderdale

Jim Lauderdale
Jim Lauderdale (s. 11. huhtikuuta 1957 Statesville, Pohjois-Carolina, Yhdysvallat) on yhdysvaltalainen country- ja bluegrass-laulaja ja -lauluntekijä.
Lauderdalen albumit Lost in the Lonesome Pines (2002) The Bluegrass Diaries (2007) on palkittu parhaan bluegrass-albumin Grammyllä.
Aiheesta muualla

Jim Lauderdalen sivusto (englanniksi)
Jim Lauderdale Myspacessa (englanniksi)
Janne-Pekka Laine

| Henkilötiedot |
| --- | --- | --- | --- |
Syntymäaika: 25. tammikuuta 2001 (ikä 23)
Syntymäpaikka: Tampere, Suomi
Pelipaikka: keskikenttä
Pituus: 184 cm
Seura
Seura: Çaykur Rizespor
Pelinumero: 17
Seurat
| Vuodet | Seura | O | (M) |
| 2018–2020 | Ilves | 18 | (1) |
| 2021–2023 | Haka | 76 | (6) |
| 2023– | Çaykur Rizespor | 5 | (0) |
Maajoukkue
| 2018–2019 | Suomi U18 | 6 | (0) |
| 2019 | Suomi U19 | 2 | (0) |
 Seurajoukkueuran tilastot kattavat vain kansalliset sarjat, päivitetty 7. joulukuuta 2023.
Janne-Pekka Laine (s. 25. tammikuuta 2001) on suomalainen jalkapalloilija, joka edustaa Turkin Superliigassa pelaavaa Çaykur Rizesporia.
Jatuli Laevuo

Jatuli Laevuo 2018
Jatuli Laevuo (s. 19. toukokuuta 1995) on suomalainen jalkapalloilija, pelipaikaltaan puolustaja. Hän edustaa FC Honkaa.
Laevuo teki ensiesiintymisensä Kakkosessa FC Hongan reservijoukkue Pallohongan riveissä 5. toukokuuta 2013 joukkueen voittaessa kotonaan Klubi 04:n 1–0. Yhteensä hän pelasi kauden 2013 aikana yhdeksän ottelua. Veikkausliigassa Laevuo pelasi ensimmäisen ottelunsa 13. heinäkuuta 2014, kun Honka hävisi vieraissa 1–3 Vaasan Palloseuralle.
Laevuo on pelannut myös jääkiekkoa HC Espoon ja Espoon Palloseuran juniorijoukkueissa. Lisäksi hän on toiminut lapsinäyttelijänä. Hän oli pienessä roolissa televisiosarjassa Tummien vesien tulkit (2002) ja televisioelokuvassa Joulukuusivarkaat (2009).
Janne Ahjopalo

Janne Ahjopalo työssään MTV Uutisissa 2023.
Janne Ahjopalo (s. 1977 Ristiina) on suomalainen toimittaja ja yhteiskuntatieteiden maisteri.[lähde? ]
Ahjopalo on kirjoittanut yhdessä Olga Palon kanssa tietokirjan Rakastan ihmistä – keskusteluja biseksuaalisuudesta (2020, Kustantamo S&S).
Ahjopalon puoliso on teatteriohjaaja Aino Kivi.
Ahjopalolla on kolme poikaa.lähde tarkemmin?
Jack Johnson (muusikko)

| Jack Johnson |
| --- | --- |
 Jack Johnson esiintymässä syyskuussa 2004.
Henkilötiedot
Syntynyt: 18. toukokuuta 1975
Muusikko
Aktiivisena:  1999 – nykyhetki
Tyylilajit:  rock  folkrock  vaihtoehtorock  surf pop
Soittimet:  laulu, kitara, ukulele
Levy-yhtiöt:  Brushfire Records
Aiheesta muualla
www.jackjohnsonmusic.com
  [ Muokkaa Wikidatassa ] [ ohje ]  
Jack Hody Johnson (s. 18. toukokuuta 1975) on yhdysvaltalainen laulaja-lauluntekijä ja entinen surffaaja. Hän on julkaissut yhteensä viisi albumia. Johnson soittaa itse yleensä akustista kitaraa, toisinaan myös sähkökitaraa tai ukulelea. Hänen yhtyeeseensä kuului alkuperäisessä kokoonpanossaan lisäksi rumpali Adam Topol ja basisti Merlo Podlewski. Myöhemmin mukaan tuli myös Zach Gill soittamaan pianoa ja laulamaan taustoja.
Elämäkerta

Jack Johnson vietti nuoruutensa O‘ahun saarella Havaijilla. Hänen isänsä Jeff Johnson oli aktiivinen surffaaja, ja Jack Johnson sai ensimmäisen surffilautansa jo 5-vuotiaana.  Hänen asuessaan aivan meren rannalla, surffauksesta tuli jokapäiväistä hänelle. 14-vuotiaana Johnson alkoi opetella kitaransoittoa.
17-vuotiaana Johnson oli jo lupaava ammattilaissurffaaja, kunnes loukkaantui pahoin surffatessaan. Toipilasaikanaan hän keskittyi kitaransoittoon ja alkoi löytää omaa tyyliään ja tekemään omia kappaleitaan.
Johnson opiskeli elokuva-alaa Kalifornian yliopistossa Santa Barbarassa. Opiskeluaikanaan hän soitti rytmikitaraa Soil-nimisessä yhtyeessä, muttei ajatellut vakavissaan ruveta muusikoksi. Valmistuttuaan Johnson matkaili vaimonsa kanssa ympäri Eurooppaa käytetyllä pakettiautolla. Rahojen ollessa vähissä Johnson kuuli kaveriltaan, että tämä oli saanut rahoituksen surffauselokuvan tekemiseen ja kysyi Johnsonia avukseen.
Seuraavat vuodet Johnson vietti vaimonsa kanssa ympäri Tyynenmeren rantoja kuvaten elokuvaa. Hän sävelsi kappaleita harrastuksenaan ja päätti käyttää niitä myös elokuvassaan. Elokuva Thicker Than Water julkaistiin vasta vuonna 2000 Johnsonin musiikkiuran jo alettua. Hänen Andamaaneille tekemästä matkastaan kertova kappale Holes to Heaven on elokuvan soundtrackillä.
Musiikki

Vuonna 2000 Johnson äänitti albumin Brushfire Fairytales. Albumi julkaistiin helmikuussa 2001, ja ahkeran keikkailun ansiosta se kasvatti suosiotaan seuraavan kahden vuoden aikana. Vuonna 2003 Johnson julkaisi albumin On and On. Hänen seuraava albuminsa In Between Dreams äänitettiin Johnsonin omassa Mango Tree -studiossa Havaijilla, ja se julkaistiin maaliskuussa 2005 hänen oman Brushfire Records -levymerkkinsä alla.
In Between Dreams oli pitkään U.S. Billboard 200 -listan kärkipaikoilla, parhaimmillaan toisena. Albumi on myynyt hyvin myös Isossa-Britanniassa. Sen johdosta Johnson voitti vuonna 2006 Brit Award -palkinnon "International Breakthrough Act" -kategoriassa.
Helmikuussa 2006 julkaistu Utelias Vili -elokuvan soundtrack-albumi Sing-A-Longs and Lullabies for the film Curious George nousi U.S. Billboard 200 -listan kärkisijalle, mikä on soundtrack-albumeille harvinaista. Albumi on ollut Suomen virallisella albumilistalla parhaimmillaan sijalla 25.
Albumi Sleep Through the Static julkaistiin helmikuussa 2008 ja nousi heti listojen kärkeen muun muassa Yhdysvalloissa, Isossa-Britanniassa ja Australiassa. Yhdysvalloissa sitä ladattiin digitaalisessa muodossa ensimmäisen viikon aikana 139 000 kertaa, joka on viikkokohtainen myyntiennätys.
Vuonna 2007 Johnson esiintyi vain satunnaisesti. Albumin Sleep Through the Static julkaisun myötä hän ilmoitti lähtevänsä maailmankiertueelle keväällä 2008. Johnson on perinteisesti sallinut kuuntelijoiden äänittää hänen konserttejaan ja levittää äänityksiä.
Musiikki > Albumit

Brushfire Fairytales (2001) (Everloving Records)
On and On (2003) (The Moonshine Conspiracy/Universal)
In Between Dreams (2005) (Brushfire/Universal Records)
Sing-A-Longs and Lullabies for the Film Curious George (2006) (Brushfire/Universal Records)
Sleep Through the Static (2008) (Brushfire/Universal Records)
To The Sea (2010) (Brushfire Records/Universal Republic)
From Here to Now to You (2013) (Brushfire Records/Universal Republic)
Musiikki > Singlet

Flake (2002, albumilta Brushfire Fairytales)
Bubble Toes (2002, albumilta Brushfire Fairytales)
The Horizon Has Been Defeated (2003, albumilta On and On)
Taylor (2004, albumilta On and On)
Wasting Time (2004, albumilta On and On)
Sitting, Waiting, Wishing (2005, albumilta In Between Dreams)
Good People (2005, albumilta In Between Dreams)
Breakdown (2005, albumilta In Between Dreams)
Better Together (2006, albumilta In Between Dreams)
Upside Down (2006, albumilta Sing-A-Longs and Lullabies for the Film Curious George)
If I Had Eyes (2007, albumilta Sleep Through the Static)
Sleep Through the Static (2007, albumilta Sleep Through the Static)
Hope (2008, albumilta Sleep Through the Static)
Go On (2008, albumilta Sleep Through the Static)
You and Your Heart (2010, albumilta To the Sea)
At or With Me (2010, albumilta To the Sea)
From the Clouds (2011, albumilta To the Sea)
I Got You (2013, albumilta From Here to Now to You)
Banana Pancakes (2005, albumilta In Between Dreams)
Soundtrackit
Thicker Than Water
The September Sessions
Sprout
A Brokedown Melody
Aiheesta muualla

Viralliset kotisivut
Jack Johnson -kokoelma - Internet Archiven live music archive
Jack Johnson (muusikko) Myspacessa (englanniksi)
Jack Johnson Internet Movie Databasessa. (englanniksi)
Jan Halvarsson

| Mitalit | Mitalit | Mitalit |  |
| --- | --- | --- | --- |
|  Halvarsson Grenoblen talviolympialaisissa 1968. |  Halvarsson Grenoblen talviolympialaisissa 1968. |  Halvarsson Grenoblen talviolympialaisissa 1968. |  |
Maa:   Ruotsi
Miesten maastohiihto
|  Olympialaiset  |  Olympialaiset  |  Olympialaiset  |  |
|  Hopeaa | Grenoble 1968 | 4×10 km |  |
| MM-kilpailut  | MM-kilpailut  | MM-kilpailut  |  |
|  Pronssia | Vysoké Tatry 1970 | 4×10 km |  |
Jan Ivar Halvarsson (26. joulukuuta 1942 Östersund – 5. toukokuuta 2020 Hammerdal, Strömsund) oli ruotsalainen maastohiihtäjä ja olympiamitalisti.
Halvarsson saavutti Grenoblen talviolympialaisissa 1968 4×10 km:n viestissä olympiahopeaa ja sijoittui 15 kilometrillä viidenneksi, 50 kilometrillä seitsemänneksi ja 30 kilometrillä 12:nneksi. Hän voitti viestipronssia myös vuoden 1970 MM-kilpailuissa. Halvarsson kuoli 77-vuotiaana 5. toukokuuta 2020.
Aiheesta muualla

Jan Halvarsson Kansainvälinen olympiakomitea. (englanniksi)
Jim Leavins

| Jim Leavins> Henkilötiedot |
| --- | --- |
Syntynyt: 28. heinäkuuta 1960 (ikä 64) Dinsmore, SK, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  80 kg
Pelaajaura
Pääsarjaura:  1985–1993
Seurat:  Fort Wayne Komets (IHL) Adirondack Red Wings (AHL) Detroit Red Wings (NHL) New Haven Nighthawks (AHL) New York Rangers (NHL) Salt Lake Golden Eagles (IHL) KooKoo (SML) Färjestads BK (SEL) HC Varese (Italia/Alpenliga) Los Angeles Bandits (PSHL)
James T. Leavins (s. 28. heinäkuuta 1960 Dinsmore, Saskatchewan, Kanada) on kanadalainen entinen jääkiekkopuolustaja. Hän pelasi urallaan NHL:ssä yhteensä 41 runkosarjaottelua tehopistein 2+12=14 ja keräten 30 jäähyminuuttia. Hän pelasi urallaan myös Euroopassa Suomen, Ruotsin ja Italian pääsarjoissa.
Ura

Leavins aloitti WHL-joukkue Regina Patsissa kaudella 1978–1979, mutta hän jätti CHL:n päästäkseen pelaamaan Yhdysvaltain yliopistosarjoihin ja Leavins pelasi junioriuransa näin ollen loppuun SJHL-joukkue Swift Current Broncosissa. Vuodet 1980–1984 hän kävi Denverin yliopistoa. Leavins oli jokaisella yliopistokaudellaan joukkueensa tehokkain puolustaja. Viimeisen yliopistokautensa 1983–1984 päätteeksi hänet valittiin WCHA:n ensimmäiseen tähdistökentälliseen.
Leavinsia ei koskaan varattu NHL:ään. Hän aloitti ammattilaisuransa kaudella 1984–1985 IHL-joukkue Fort Wayne Kometsissa, jossa tulokaskausi toi 76 runkosarjaottelussa tehot 5+50=55, joilla Leavins sijoittui IHL:n puolustajien pistepörssissä yhdeksänneksi. Kauden 1985–1986 hän aloitti AHL-joukkue Adirondack Red Wingsissa. Marraskuussa 1985 Leavins teki NHL-sopimuksen Detroit Red Wingsin kanssa. Hän pelasi kauden aikana kaikkiaan 37 NHL-ottelua tehopistein 2+11=13.
Heinäkuussa 1986 Red Wings kauppasi Leavinsin, Kelly Kision, Lane Lambertin ja vuoden 1988 viidennen kierroksen varausvuoron New York Rangersiin vaihdossa Glen Hanloniin sekä vuosien 1987 ja 1988 kolmannen kierroksen varausvuoroihin. Kauden 1986–1987 hän pelasi suurimmaksi osaksi AHL-joukkue New Haven Nighthawksissa ja sai kauden aikana tililleen neljä NHL-ottelua Rangersissa. Kauden 1987–1988 Leavins pelasi kokonaan farmisarjoissa, suurimmaksi osaksi IHL-liigan Salt Lake Golden Eaglesissa, jonka tehokkain puolustaja hän oli tehoilla 12+45=57. Leavins sijoittui IHL:n puolustajien pistepörssissä viidenneksi. Hän voitti kauden päätteeksi Turner Cupin ja valittiin liigan toiseen tähdistökentälliseen.
Kaudeksi 1988–1989 Leavins siirtyi Eurooppaan ja SM-liigajoukkue KooKoon riveihin. Hän oli joukkueen tehokkain puolustaja tehoilla 12+11=23, kuten myös kaudella 1989–1990 tehoilla 7+24=31, joilla Leavins sijoittui SM-liigan puolustajien pistepörssissä neljänneksi. Hän voitti myös KooKoon sisäisen tehotilaston lukemalla +6, joka oli myös joukkueen vakiokokoonpanon ainoa plussalla. Leavins voitti kevään 1990 liigakarsintojen syöttöpörssin ja oli pistepörssin toinen Jokereiden Teemu Selänteen jälkeen tehoilla 2+5=7. Hänen tehokkuudestaan huolimatta KooKoo putosi kauden päätteeksi I-divisioonaan. Hän vahvisti molempien KooKoo-kausiensa päätteeksi myös IHL:n Salt Lake Golden Eaglesia. Keväällä 1990 Leavins edusti vielä Kanadaa Izvestija Cupissa.
Kauden 1990–1991 Leavins vietti Ruotsissa Elitserien-joukkue Färjestads BK:n joukkueessa. Hän oli joukkueen tehokkain puolustaja tehoilla 9+8=17 ja voitti kauden päätteeksi Elitserien-hopeaa. Kauden 1992–1993 Leavins vietti italialaisseura HC Varesessa pelaten Italian pääsarja Serie A:ta sekä kansainvälistä Alpenligaa. Kaudella 1994–1995 hän esiintyi vielä Pohjois-Amerikassa PSHL-joukkue Los Angeles Banditsin paidassa.
Jani Rauhala (jääkiekkoilija)

| Jani Rauhala> Henkilötiedot |
| --- | --- |
Syntynyt: 20. tammikuuta 1999 (ikä 25) Seinäjoki, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  178 cm
Paino:  73 kg
Seura
Seura:  HK Dinaburga
Sarja:  Optibet Hokeja Līga
Pelinumero:  22
Pelaajaura
Pääsarjaura:  2019–
Aik. seurat:  KalPa (SML)
Jani Rauhala (s. 20. tammikuuta 1999 Seinäjoki) on suomalainen jääkiekkomaalivahti, joka pelaa Latvian Optibet Hokeja Līgan HK Dinaburgassa.